b'\n_START_ARTICLE_\nMas de la Bastreta\n_START_SECTION_\nDescripci\xc3\xb3\n_START_PARAGRAPH_\nEdifici d\'estructura rectangular de tres pisos. A la part baixa, una porta d\'arc escarser n\'\xc3\xa9s l\'entrada principal. Al primer pis, s\'hi obren unes finestres de secci\xc3\xb3 quadrada i, a l\'\xc3\xbaltim pis, i sota la teulada es situen, sim\xc3\xa8tricament, les finestres del primer pis: cinc obertures en forma d\'ull de bou. A la part posterior de la casa queden les restes d\'un antic mas, totalment en estat ru\xc3\xafn\xc3\xb3s.\n_START_SECTION_\nHist\xc3\xb2ria\n_START_PARAGRAPH_\nL\'actual mas o hostal de la Bestreda, est\xc3\xa0 situat on hi havia el mas de la Riba, dit m\xc3\xa9s tard de la Ria d\'Avall  o Riba Jussana. Despr\xc3\xa9s de quedar deshabitada al segle XIV, les seves terres foren establertes o arrendades per l\'abat del St. Benet de Bages als hereus del mas Planell. Durant el funcionament de guixera propera, al segle XIX, la Bestrera servia d\'hostal als treballadors i s\'anomenava "Mes\xc3\xb3n de la Barroca".'